cyanic-selkie/wikianc huggingface dataset:
ורנר פון בראון
פעילותו בארצות הברית
ב-20 ביוני 1945, אישר מזכיר המדינה האמריקאי, אדוארד סטטיניוס, את העברת מומחי הטילים הגרמניים של פון בראון לארצות הברית. ההעברה נודעה בשם מבצע פייפרקליפ בגלל מספרם הגדול של הגרמנים אשר מוקמו בחיל החימוש. הם נחתו בארצות הברית בבסיס חיל האוויר שבניוקסל, דרומית לווילמינגטון, דלאוור. לאחר מכן הוטסו לבוסטון, ונלקחו בסירה למוצב של שירות המודיעין האמריקאי בפורט סטרונג, בנמל בוסטון. מאוחר יותר הועברה הקבוצה, למעט פון בראון, למרילנד, שם סיווגו את המסמכים מפנמינדה. מסמכים אלו היו אמורים לאפשר למדענים להמשיך את ניסויי הטילים במקום בו הפסיקו בשעה שעזבו את גרמניה. לבסוף הועברו פון בראון ו-126 עמיתיו מפנמינדה לביתם החדש בפורט בליס, טקסס, שהיה מתקן צבאי גדול צפונית לאל פאסו. הם מצאו את עצמם במצב מוזר כשהחלו את חייהם החדשים באמריקה. מכיוון שלא יכלו לעזוב את פורט בליס ללא ליווי צבאי, לעיתים הם התייחסו לעצמם כ"אסירי שלום".
בפורט בליס הם אימנו צוותים צבאיים, תעשייתיים ואוניברסיטאיים בשיטות הייצור והטיפול המורכבות של רקטות ושל טילים מונחים. בנוסף, הם עזרו בליטוש, הרכבת ושיגור טילי V-2 שהובלו באוניות מגרמניה לניו מקסיקו. הם גם חקרו את הפוטנציאל העתידי של הטילים לשימושי צבא ומחקר. בעת הזו שלח פון בראון בדואר הצעת נישואין לבת-דודתו הראשונה, מריה פון קירסטרופ בת ה-18. השניים התחתנו ב-1947, ולפון בראון נולדה בתו הראשונה, איריס. ב-1950 הועברו פון בראון וקבוצתו להאנטסוויל, אלבמה, שם התגורר כ-20 שנה. בין 1950 ל-1956 הוביל פון בראון את קבוצת הפיתוח הצבאית של מחסני הנשק ברדסטון, במסגרת תכנון הטיל שכונה מאוחר יותר "טיל הרדסטון".
קבוצתו של פון בראון, שעבדה עבור הסוכנות הצבאית לטילים בליסטיים, פיתחה את הטיל יופיטר C, דגם משופר של טיל הרדסטון. ב-31 בינואר 1958 היה זה הטיל ששיגר בהצלחה את אקספלורר 1, הלוויין המערבי הראשון. האירוע סימן את לידתה של תוכנית החלל האמריקאית. ב-1960 חנכה נאס"א את מרכז טיסות החלל מרשל, בהאנטסוויל, אלבמה, והעבירה את פון בראון וקבוצת הפיתוח שלו מהסוכנות הצבאית לטילים בליסטיים לנאס"א. פון בראון היה המנהל הראשון של מרכז מרשל וכיהן בתפקיד זה במשך עשור, מיולי 1960 עד פברואר 1970. התוכנית הגדולה הראשונה של מרכז מרשל הייתה פיתוח משגרי הסטורן, שהיו מסוגלים לשאת אסטרונאוטים אל הירח. חלומו לסייע למין האנושי לדרוך על הירח, הפך למציאות ב-16 ביולי 1969, כשטיל סטורן 5, פרי פיתוחו של מרכז מרשל, שיגר את צוות האסטרונאוטים של אפולו 11 לירח.
ב-1970 עברו פון בראון ומשפחתו לוושינגטון הבירה. הוא מונה לממלא מקום מנהל התכנון במטה נאס"א. משנסתיימה תוכנית אפולו נתגלעו חילוקי דעות בין פון בראון לשאר ראשי נאס"א, מה שהוביל לפרישתו ביוני 1972. הוא הפך לסגן נשיא תעשיות "פיירצ'יילד" בג'רמנטאון, מרילנד, שם הוא פעל רבות בהקמתו ובקידומו של 'מכון החלל הלאומי', שלימים נקרא אגודת החלל הלאומית.
אחרית ופטירה
בשיא עשייתו נודע לפון בראון כי לקה במחלת הסרטן. אף על פי שעבר ניתוח, התפשט הסרטן. ב-16 ביוני 1977 מת ורנר פון בראון באלכסנדריה שבווירג'יניה, ונקבר שם בבית הקברות אייווי היל. לאחר מותו, קיבל את פרס רוברט היינליין.
היחס לדמותו והנצחתו
המחלוקת לגבי עבודתו של פון בראון במהלך מלחמת העולם השנייה תועדה בשיר על ידי הסאטיריקן טום לרר, שתיאר אותו כ"אדם שנאמנותו נשלטת על ידי התועלת".
מייקל שייבון השתמש בדמותו של פון בראון כדמות מרכזית בעלילת ספרו אור ירח.
אימאן (אסלאם)
אימאן (בערבית: إِيمَان) הוא מושג בתאולוגיה האסלאמית, אשר מקורו בשפה הערבית, והוא תוחם את האמונה של האדם באספקטים המטאפיזיים של האסלאם.
הביטוי הכי בסיסי של האימאן הם ששת עיקרי האמונה.
המושג "אימאן" מוזכר גם בקוראן וגם בחדית'. על פי הקוראן, האימאן חייב להיות מלווה במעשים טובים, מפני שרק צירוף של השניים (האימאן והמעשים הטובים) יכולים לזכות את המאמין בכניסה לגן העדן המובטח.
על פי החדית', האימאן היא אחת משלוש דרגות של דת האסלאם, לצד שתי הדרגות האחרות: אסלאם ואיחסאן.
משמעותה המילונית האלמנטרית ביותר של המילה היא אמונה.
ששת עיקרי האמונה
האימאן מורכב משישה יסודות עיקריים:
77 הענפים של האמונה
בחדית' אשר משויך למוחמד, תואר שהוא אמר שלאמונה יש יותר משבעים ענפים.
א
א' (שם האות: אָלֶף) היא האות הראשונה באלפבית העברי. מקור האות במילה "אֶלֶף" שמשמעה במקורות הוא "שור", ככתוב:, וצורתה בכתב העברי הקדום התפתחה מצורת ראש השור. בפי יהודי תימן נקראת האות בשם אַלַף.
א' היא אם קריאה עבור כל אחת מן התנועות, וכאם קריאה היא נכללת בארבע אותיות אהו"י. דוגמאות למילים שבהן א' מופיעה כאם קריאה: לקרַאת, רִאשון ושמֹאל. בכתיב מלא היא לעיתים משמשת לציון התנועה אַ (a) במילים לועזיות, למשל בשם מארי קירי.
בקרב דוברי שפות שבהן לא קיימת הברה מקבילה להברת ח' עברית, מוחלפת לעיתים האות ח' באות א', מסיבה זו מוחלפת לעיתים גם ה' בא'. תופעה זו באה לידי ביטוי בתלמוד הירושלמי שנכתב בארץ ישראל ולשונו הושפעה מלשון יושבי הארץ דוברי היוונית, ולכן שמות כמו רב חנן בר אמי יופיעו בתלמוד הירושלמי בתור רב אנן בר אימי. מסיבה זו השתרש בספרות העברית השם אדריאנוס (ולא הדריאנוס) לקיסר הרומי "Hadrianus".
שימושים
בגימטריה ערכה 1, ובהתאם לכך "יום א'" הוא יום ראשון וכיתה א' היא הכיתה הראשונה בבית הספר, אך בכדורגל בישראל ליגה א' היא הליגה השלישית, משום שמקדימות אותה הליגה הלאומית וליגת העל. כשהאות א' מופיעה בראש שנה עברית, פירושה אֶלֶף, למשל: שנת א'תנ"ג היא השנה ה-1453 בלוח העברי.
בקבלה מסמלת האות א' את אחדות הבורא.
בתורת הקבוצות משמשת האות א' לציון עוצמתן של קבוצות אינסופיות. \aleph_0 (קרי: אָלֶף אֶפֶס) היא העוצמה של קבוצת המספרים הטבעיים, ואילו \aleph היא העוצמה של קבוצת המספרים הממשיים (עוצמת הרצף).
האות א' מופיעה בביטויים עבריים אחדים:
יצוג האות א'
בקוד ASCII מיוצגת האות א' בערך E0, ובקוד Unicode היא מיוצגת בערך 05D0.
בקוד מורס מיוצגת האות א' באמצעות הרצף (משמאל לימין):-. (נקודה קו).
הוא ייצוגה של האות א' בכתב ברייל.
באלפבית צלילי מיוצגת האות א' באמצעות המלה "אלף".
באיתות בדגלי סמפור א' מיוצגת על ידי דגל אחד הפונה דרומה (כלפי מטה) ודגל שני הפונה דרום-מערבה.
בשפה יידיש, הנכתבת אף היא באותיות עבריות, משמשת האות א' לייצוג שתי תנועות שונות.
כך לדוגמה, שם העיר לונדון נכתב ביידיש "לאָנדאָן", ושם העיר פריז נכתב ביידיש "פּאַריז".
התפתחות האות א'
כמו כן, מקורה של האות א' בכתב עגול הוא באלפבית הפיניקי.
פארק היורה (זיכיון)
פארק היורה הוא זיכיון של סרטי מדע בדיוני-הרפתקאות-פעולה פופולריים משנות ה-90 של המאה ה-20 ותחילת המאה ה-21 המבוססים על ספריו ויצירתו של מייקל קרייטון. הזיכיון קיבל את שמו מהסרט הראשון בסדרה, אשר בוים על ידי סטיבן ספילברג לפי תסריט של מייקל קרייטון. התמה המרכזית של הזיכיון עוסקת בשיבוט ושחזור גנטי של דינוזאורים על ידי קבוצת יזמים ומדענים שמאבדים שליטה על יצירי כפיהם ונאלצים להילחם על חייהם.
פארק היורה
הספר נכתב על ידי מייקל קרייטון ויצא לאור בשנת 1990 על ידי הוצאת קנופף.
המשלחת, ביחד עם נכדיו של המונד, מטיילת בפארק ונדהמת מהדינוזאורים. אך בעת סופה טרופית, מתכנת המחשבים דניס נידרי, משבית את מערכות החשמל והאבטחה של הפארק ובורח מהמקום כשברשותו עוברים אותם הוא מתכנן למכור לחברה המתחרה תמורת בצע כסף. כעת, כאשר החשמל מושבת (ביחד עם הגדרות החשמליות של הכלובים) יכולים הדינוזאורים להסתובב חופשי ולאיים על המשלחת, שמוצאת את עצמה נלחמת על חייה מול הטירנוזאורוס רקס הגדול ולהקת הולוצירפטורים החכמים והקטלניים.
העולם האבוד
לאחר 6 שנים מאירועי הספר הקודם, ד"ר איאן מלקולם שנחשב למת אך התברר שהיה רק חסר הכרה מגלה יחד עם החוקר ריצ'רד לוין על אי נוסף של חברת אינגן בשם "איסלא סורנה" ובו דינוזאורים חופשיים בדומה לספארי. לוין יוצא לבדו לאי המסתורי ונתקע. הוא מספיק לבקש עזרה בזמן ומלקולם לצד פרופסור ת'ורן ועוזרו אדי קארו ובהמשך גם שרה הרדינג מגיעים למסע הצלה באי וכן לתיעוד המערכת האקולוגית הייחודית לאי.
כשהם מגיעים הם מגלים שחברי החברה המתחרה ל"אינג'ן" - חברת "ביוסין" הגיעו איתם והם רוצים לגנוב ביצי דינוזאורים ולהביא אותם ליבשת. אך הדינוזאורים מתפרעים ונאבקים בהם. כאשר גור טירנוזאורוס פצוע נלקח בידי שרה חברתו של מלקולם לטיפול על ידי החבורה, הורי התינוק מגיעים והורסים את הקרוואן של החבורה המנסה להימלט בזמן מהאי המסתורי.
פארק היורה
הסרט יצא לאקרנים ב-11 ביוני 1993, בוים על ידי סטיבן ספילברג, הופק על ידי קתלין קנדי, נכתב על ידי מייקל קרייטון (שכתב גם את הספר עליו הסרט מבוסס) ודייוויד קפ והופץ על ידי סרטי יוניברסל. בסרט הזה כיכבו סם ניל בתור ד"ר אלן גרנט, ג'ף גולדבלום בתור ד"ר איאן מלקולם, לורה דרן בתור ד"ר אלי סאטלר, ריצ'רד אטנבורו בתור ג'ון האמונד, ג'וזף מאזלו בתור טים מרפי, אריאנה ריצ'רדס בתור לקס מרפי וווין נייט בתור דניס נידרי. בשנת 2013 יצאה גרסה תלת-ממדית לסרט הראשון, לציון 20 שנה לסדרה.
הסרט זכה להצלחה אדירה והפך לשובר קופות. הוא זכה לשבחים רבים על האפקטים המיוחדים ובמיוחד על שחזור הדינוזאורים באמצעות אנימציה ממוחשבת ובובות אנימטרוניות בגודל מלא. שחזורי הדינוזאורים נחשבו ליחסית מדויקים לזמנם. בשל כך נחשב הסרט לאחד הסרטים הקסומים בתולדות הקולנוע.
פארק היורה 3
הסרט יצא לאקרנים ב-18 ביולי 2001, בוים על ידי ג'ו ג'ונסטון, הופק על ידי קתלין קנדי וסטיבן ספילברג, נכתב על ידי מייקל קרייטון ודייוויד קפ והופץ על ידי סרטי יוניברסל. בסרט הזה כיכבו סם ניל בתור אלן גרנט ולורה דרן בתור אלי סאטלר שחזרו מהסרט הראשון, ויליאם ה. מייסי בתור פול קירבי, טיה ליאוני בתור אמנדה קירבי, טרוור מורגן בתור אריק קירבי, אלסנדרו ניבולה בתור בילי ברנן וג'ון דיל בתור קופר.
עולם היורה
הסרט יצא לאקרנים ב-12 ביוני 2015 בארצות הברית וב-11 ביוני 2015 בישראל, בוים על ידי קולין טרוורו, הופק על ידי פרנק מרשל, פטריק קראוולי וסטיבן ספילברג ונכתב על ידי ריק ג'פה ואמנדה סילבר. בסרט הזה כיכבו כריס פראט בתור אוון גריידי, ברייס דאלאס הווארד בתור קלייר דירינג, וינסנט ד'אונופריו בתור ויק הוסקינס, טיי סימפקינס בתור גריי מיטשל, ניק רובינסון בתור זאק מיטשל, עומאר סי בתור בארי, בי.די. וונג בתור הנרי וו ואירפאן קאן בתור סיימון מסרני. זהו סרט המשך שחל אחרי 22 שנה מעלילות הסרט הראשון וגם יצא 22 שנה אחריו. הסרט זכה להצלחה אדירה והפך תוך זמן קצר לשובר קופות. זהו הסרט הרווחי ביותר בזיכיון ותקופה מסוימת היה מדורג שלישי ברשימת הסרטים הרווחיים ביותר.
בעלילת הסרט פארק היורה שוקם, הורחב ונפתח מחדש בתור "עולם היורה". זהו פארק מודרני, גדול ומצליח אשר מנהלו מחדש דינוזאורים מרשימים לדרישת הקהל. הדברים מתחילים להשתבש כאשר ד"ר וו יוצר דינוזאור רצחני במיוחד בשם "אינדומינוס רקס" באמצעות הנדסה גנטית והכלאת מינים רבים של דינוזאורים ובעלי חיים מודרניים. האינדומינוס רקס מצליחה להערים על שובייה, בורחת ויוצאת למסע רצח והרס בפארק. אוון גריידי מאלף הרפטורים, קלייר דירינג מנהלת התפעול וזוג אחייניה שבאו להיות עם דודתם, נאלצים להימלט על חייהם מפני האינדומינוס רקס והרפטורים, הקרובים אליה גנטית.
עולם היורה: נפילת הממלכה
עלילת הסרט מתרחשת שלוש שנים לאחר הסרט הקודם. בסרט זה בעקבות קריסת פארק עולם היורה, הדינוזאורים מסתובבים חופשי באי איסלא נובלר, אך התפרצות הר געש מאיימת להכחידם. קלייר דירינג מארגנת משלחת ביחד עם אוון גריידי מאלף הרפטורים, פלאו-וטרינרית צעירה ומתכנת מחשבים חנוני במטרה להציל את הדינוזאורים. את המשלחת מממן ומגבה המיליונר והנדבן הזקן בנג'מין לוקווד, שגם שולח יחידת שכירי חרב ללכוד ולהעביר את הדינוזאורים. אך מאחורי הכוונות האלטרואיסטיות לכאורה מסתתרת מזימה תאבת בצע, ואוון, קלייר וחבריהם מוצאים את עצמם נלחמים על חייהם מול דינוזאורים משתוללים ויזמים מושחתים.
עולם היורה: עולם חדש
"עולם היורה: עולם חדש" עלה ב-10 ביוני 2022, לאחר שיציאתו נדחתה מהתאריך 11 ביוני 2021 - לראשונה בסרטי הזיכיון, עקב הפסד זמני צילום שנגרמו ממגפת הקורונה. בסרט זה הודיעו מראש שלא יופיעו עוד דינוזאורי כלאיים.
הבמאי של הסרט הוא קולין טרוורו (במאי הסרט "עולם היורה" ותסריטאי עולם היורה: נפילת הממלכה) שהוא גם התסריטאי לצד דרק קולוני ואמילי כרמייק'ל. כמו כן סטיבן ספילברג משמש כמפיק בפועל.
לסרט זה חזרו השחקנים: סם ניל, לורה דרן וג'ף גולדבלום לדמויותיהם מהטרילוגיה הראשונה. בנוסף חזרו לסרט השחקנים כריס פראט, ברייס דאלאס הווארד, בי.די. וונג, איזבלה סרמון, ג'סטיס סמית, דניאלה פינדה ועומאר סי מהטרילוגיה השנייה. השחקנים ג'ייק ג'ונסון ואנדי באקלי היו מיועדים להופיע אך לא הופיעו לבסוף. השחקן קמפבל סקוט החליף את קמרון ת'ור בדמותו של ד"ר לוויס דודג'סון וכן התווספו לסרט השחקנים: דיצ'ן לקמן, מאמדו אצ'יי, סקוט הייז, דימיטרי טיביוס, דוונדה וייז ואלווה טריל.
עלילת הסרט מציגה את החיים של האנושות לצד הדינוזאורים שהשתחררו 4 שנים לאחר הסרט הקודם, כאשר ארגון "ביוסין" מנהל מלחמה על שליטה עולמית בתעשיית המזון על ידי ייצור חגבי ארבה פרהיסטורי המתרבה במהירות וכשאלן גרנט, אלי סאטלר ואיאן מלקולם מגיעים ל"עמק ביוסין" כדי לעצור אותו, הם נתקלים באוון גריידי וקלייר דירינג, אשר מחפשים באותו מקום את בתם המאומצת, מייזי לוקווד, שנחטפה לצד גורה של הרפטורית "בלו" בידי הארגון תוך גיבוי מד"ר הנרי וו, כדי לקבל מידע גנטי חדשני הקשור לאמה של מייזי.
הקרב בביג רוק
לאחר הפצת הסרט החמישי בסדרה הודיע התסריטאי והבמאי קולין טרוורו על יציאת סרט ספין אוף קצר בשם "הקרב בביג רוק", אשר מתרחש לאחר עלילת הסרט החמישי בסדרה. סרט זה באורך 8 דקות ומראה את אירועי בריחת הדינוזאורים בקצרה. הסרט אינו כולל את השחקנים המקוריים אך מבוים בידי טרוורו.
פרולוג עולם היורה: עולם חדש
סרט זה נחשב לפרולוג בן 5 דקות שבוים בידי הבמאי קולין טרוורו, המציג את הדינוזאורים ושאר החיים בקרטיקון שלפני 65 מיליון שנה מזמננו, כשהשיא שלו מציג קרב בין גיגאנוטוזאורוס לטירנוזאורוס המסתכם בהריגתו של האחרון, בעוד יתוש מוצץ מדמו. הסרט עובר לקליפורניה שלאחר הסרט החמישי ומציגה מסוק פקחים מנסה לשתק טירנוזאורוסית הנמלטת לתוך תיאטרון דרייב אין ומנסה לטרוף אנשים. הפקחים מנסים לירות בה ונכשלים, כשהיא נמלטת לבסוף ליער.
על הסרט נמתחה ביקורת מצד פלאונטולוגים על אי-דיוקים רבים, הן בשחזורים והן בכרונולוגיה (למשל: הטירנוזאורוס והגיגאנוטוזאורוס לא חיו באותה תקופה, וגם לא באותה יבשת).
דמויות ושחקני הסדרה
בסדרה של שני הספרים וחמשת הסרטים הופיעו מגוון דמויות שחלקם מופיעות במספר סרטים או ספרים. חלק מהדמויות מופיעות גם בספרים אך דמויות המופיעות מעבר לסרט השני לא מופיעות בספרי הסדרה.
הדינוזאורים והיצורים הקדומים המופיעים בסרטים ובספרים
בסדרה ישנם שלל רב של בעלי חיים פרהיסטוריים אשר שובטו באמצעות חילוץ DNA מיתושים שנלכדו בענברים. את ה-DNA חילצה חברת הנדסה גנטית ובאמצעות מילוי של פערים בידי חיות מודרניות כמו צפרדעים ודיונונים ליצירה של דינוזאורים ויצורים נוספים, שכולם הונדסו כנקבות ומשמשים כאטרקציות תיירות בפארק.
למרות שם הסדרה, רבים מהיצורים לא היו קיימים בתור היורה אלא בתור הקרטיקון ומספר יצורים בכלל לא חיו במזוזואיקון למשל הסמילודון או המגאנוירה.
עולם היורה: מחנה הקרטיקון
סדרת הנפשה, הראשונה שכלולה בקאנון הזיכיון שנוצרה לסדרה. העונה הראשונה שלה יצאה ב-18 בספטמבר 2020 בנטפליקס ונעשתה בשיתוף של נטפליקס ושל דרימוורקס הנפשה וכללה 8 פרקים. אירועי העונה הראשונה מתחילים במהלך אירועי הסרט "עולם היורה", ובה נראית חבורה של שישה נערים המגיעים למחנה שעשועים בפארק בזמן שהדינוזאורים בורחים והם נתקעים לבדם בשטחו.
העונה השנייה יצאה ב-22 בינואר 2021 וכללה גם היא 8 פרקים. העונה השלישית עלתה ב-21 במאי 2021 וכללה 10 פרקים. העונה הרביעית עלתה ב-3 בדצמבר 2021 וכללה 11 פרקים. העונה החמישית עלתה ב-21 ביולי 2022 והייתה העונה האחרונה, כשהיא מסתיימת סמוך לסיומו של "עולם היורה: נפילת הממלכה".
סדרת לייב-אקשן
במרץ 2020 הוכרז על סדרת לייב-אקשן שתחול סמוך לעלילת הסדרה, אשר תפותח בידי Amblin Television כששפילברג וטרוורו יתפקדו כמפיקים בפועל. הפקת הסדרה צפויה להתקיים במועד לא ידוע בוונקובר, קנדה.
סדרות לגו
בנוסף יצאו מספר סדרות לגו על הסדרה, כמו: "לגו עולם היורה: המיצג הסודי" ו"לגו עולם היורה: אגדת האי איסלה נובלאר". עם זאת הם אינם חלק מקאנון העלילה.
פארק היורה: המשחק
בשנת 2011 יצא משחק הרפתקאות בשם "פארק היורה: המשחק" (Jurassic Park: The Game), שמבוסס על הסרט הראשון כאשר יש דמויות חדשות אשר מתמודדות גם הן על חייהן ומנסות לברוח מ"פארק היורה". המשחק כולל 4 פרקים שימכרו בנפרד או בחבילה אחת גדולה, המתרחשים בחלקיו השונים של הפארק. בין האתגרים השונים במשחק אפשר למצוא: קרב בין טירנוזאורוס לטריצרטופס, מסע בריחה מולוצירפטורים, אקווריום עם טילוזאורוס קטלני, רכבת הרים עם הררזאורוסים ועוד.
Jurassic Park: Operation Genesis
בעקבות הצלחת הסרט, חברת Universal Interactive הוציאה משחק ל"פארק היורה" ששמו "Jurassic Park: Operation Genesis", בו בונים פארק דינוזאורים. בהתחלת המשחק המשתמש יכול לרכוש DNA של זנים שונים של דינוזאורים, לנהל את הפארק, לבנות בניינים והגנה ועוד. כמו כן קיימת אפשרות לצאת למסעות צילום דינוזאורים ולעצור עדרים של דינוזאורים שברחו מהפארק. המשחק מאפשר לצפות בדינוזאורים ב-3 ממדים שונים. המשחק יצא בגרסאות המחשב האישי, האקס בוקס והפלייסטיישן 2.
פארק היורה 3: בניית פארק
משחק זה יצא סמוך ליציאת הסרט השלישי בסדרה, ב-2001 והוא מיועד לשימוש ב-Game Boy Advance לשחקן בודד. זהו משחק של סימולציות ניהול ובנייה, בו השחקן בונה פארק שעשועים, שולח צוותי חפירה למרחבי האי ומרוויח כסף מכניסת מבקרים. ישנם באי הוריקנים ורעידות אדמה והשחקן צריך להיזהר מהם.
במשחק זה ישנם מעל 140 סוגים נכחדים המחולקים לטורפים ואוכלי עשב וכל קטגוריה מחולקת מבפנים ל-3, בהתאם לרמת הטיפול והסיכון של כל אחד מהם.
Jurassic Park Builder
משחק שיצא ב-2012 לשימוש באנדרואיד בiOS ובפייסבוק מסוג סימולציות ניהול ובנייה שבה השחקן יכול לבנות פארק שעשועים על האי "איסלא נובלר" ולשבט מיני דינוזאורים אם הוא מוצא מספיק ענברי יתושים וכן להקים מבנים ורכבים לתושבים. למשחק זה יצאו גם גרסאות המתקיימות במעמקי הים לשיבוט של יצורי ים וגרסה של יצורים מהקנוזואיקון על אדמת פטגוניה.
גרסה נוספת של המשחק יצאה ב-2015 וקיבלה את השם עולם היורה: המשחק. בגרסה זו מופיעות דמויות ויצורים מהסרט הרביעי ובנוסף אפשר לגרום ליצורים השונים להילחם אחד בשני בתורות ולפתח אותם.
Lego Jurassic World
בשנת 2015 יצא המשחק עולם היורה בלגו. המשחק מתבסס על כל אירועי הסרטים. במשחק הדיאלוגים מן הסרטים הקודמים נלקחו מהסרטים ובכך לא היה צורך בדיבוב מחדש. במשחק אפשר לבחור באיזה סרט לשחק: השחקן יכול לבחור אם הוא רוצה לשחק במשחק המבוסס על עולם היורה או פארק היורה. במשחק אפשר לשחק בכל הדמויות הקלאסיות מהסרט.
Jurassic World Evolution
משחק משנת 2018 בשם "Jurassic World Evolution" המבוסס על הסרט הרביעי בסדרה ובו השחקן צריך לבנות פארק שעשועים שבו מעל 40 מיני דינוזאורים ועוד דגימות DNA שונות מהם ניתן להכליא דינוזאורים חדשים. בסרט נראים גם דמויותיהם של חלק משחקני הסדרה המדריכים את השחקן בבניית הגן.
בנובמבר 2021 יצא משחק ההמשך Jurassic World Evolution 2, המתנהל בצורה דומה אך בהתבסס על הסרטים החמישי והשישי על אדמות ארצות הברית.
Jurassic World: Alive
משחק מציאות רבודה המיועד ל-iOS ולאנדרואיד שיצא בשנת 2018, לקראת יציאת הסרט החמישי בסדרה. מבנה המשחק דומה לפוקימון גו ובו השחקן מחפש דינוזאורים שונים המופיעים באייפון שלו ומביא את ה-DNA שלהם למעבדה לשם פיתוח. חלק מהדינוזאורים הם בני כלאיים נוצרו מדינוזאורים נוספים.
מוצרים נלווים
בעקבות הצלחת הסרטים יצאו מוצרים נלווים רבים, בהן מזכרות שונות, ביגוד ותיקים הנושאים את הלוגו של הסרט וצעצועים רבים, בעיקר של דינוזאורים המעוצבים כפי שהופיעו בסרט. בעקבות כל סרט הופץ קו צעצועים חדש הכולל מיניאטורות דינוזאורים בעלי יכולת תנועה, אך גם כלי רכב ובובות פעולה של גיבוריו האנושיים.
פארקי שעשועים
בעקבות הצלחת הסרטים נפתחו מספר פארקי שעשועים ומתקנים בפארקי שעשועים המבוססים על סדרת הסרטים, כולל את המתקן: Jurassic Park: The Ride באולפני יוניברסל בהוליווד שבקליפורניה,וביפן.
המכון הדמוקרטי
המכון הדמוקרטי (בשמו המלא: המכון הדמוקרטי – חברה וחינוך, עד 2018: המכון לחינוך דמוקרטי) הוא ארגון חברה אזרחי ללא כוונת רווח, הפועל מאז שנת 1998 לקידום תרבות דמוקרטית בישראל.
מנכ"לי המכון משנת 2022 הם ליאור טל שדה וסיגל וסר, שהחליפו בתפקיד את מיכל גלבוע-אטר ויותם טרון.
תרבות דמוקרטית
תרבות דמוקרטית רואה באחריות הקהילה להביא את ייחודיותו של כל אדם (חוזקות, צמיחה ודעה) לידי ביטוי, מקדמת שותפות ודיאלוג בין בני אדם, מטפחת יחסי גומלין בין היחיד לקהילה ולסביבה, ובדרך זו שואפת ליצירת חברה שוויונית, הוגנת, צומחת ובת קיימא.
תרבות דמוקרטית, על פי תפיסת המכון, מבוססת על 4 עקרונות:
פעילות המכון
המכון רואה בחינוך ובתהליכים קהילתיים וחברתיים כלים מרכזיים לקידום מטרותיו. רבים מהמיזמים שהקים זוכים להצלחה רבה ומשפיעים ברמה ארצית ומקומית על החינוך והחברה בישראל.
המכון מפעיל מספר רב של תוכניות ותחומים, אשר המרכזיים שבהם הם:
בנוסף, מלווה המכון מספר מסלולים אקדמיים המקדמים תרבות וחינוך דמוקרטיים:
התנהלות דמוקרטית
המכון מתנהל בעצמו על פי עקרונות דמוקרטיים הכוללים, בין היתר, תהליכי קבלת החלטות שיתופיים בכל רמות הארגון. בין המנגנונים הפועלים במכון ניתן למנות את "פורום תנאי העסקה" – פורום משותף, הכולל עובדים, המוסמך לקבל החלטות הנוגעות לתנאי ההעסקה של כלל העובדים במכון, מנגנון בחירת מנכ"לים בשיתוף עובדי המכון, גיבוש תוכנית אסטרטגית רב-שנתית על ידי כלל עובדי המכון ועוד.
בשנת 2018 זכה המכון בתו תקן עולמי מטעם ארגון Worldblu, כארגון עבודה מבוסס חופש ואמון. המכון הוא הארגון הראשון, והיחיד עד כה, אשר זכה בתו תקן זה במזרח התיכון.
פסיק
המכון מוציא לאור את המגזין המקוון "פסיק", הדן בדילמות ופרקטיקות מעולם התרבות הדמוקרטית, דוגמת רב-תרבותיות, השתתפותיות, דיאלוג ועוד.
עד כה יצאו לאור 8 מגזינים מקוונים:
נבחרת גביע הפדרציה של שווייץ
נבחרת גביע הפדרציה של שווייץ היא נבחרת הטניס של שווייץ המשחקת בגביע בילי ג'ין קינג לפני כן: גביע הפדרציה העולמי, ומורכבת משחקניות הטניס הבכירות שלה.
הנבחרת משחקת בגביע הפדרציה החל משנת 1963, כאשר התחרות הוקמה. ההישג הגבוה של הנבחרת הייתה זכייה בשנת 2022.
נכון לשנת 2022 שיחקה בריטניה מאז תחילת השתתפותה בגביע הפדרציה 151 משחקים בינלאומיים, בהם ניצחה 86 מפגשים.
גטים
הגטים (בלטינית: Getae, ביוונית עתיקה: Γέται), עם קדום ששכן בטריטוריות שמהוות היום את צפון בולגריה, מונטניה ודוברוג'ה. זהו עם ממוצא תראקי המקורב מאוד לדאקים והם דיברו אותה שפה. למעשה ההבדלה בין הגטים ובין הדאקים נעשתה רק על פי מקום מושבם, הדאקים חיו בהרים והגטים במישורים. הגטים מוזכרים לראשונה על ידי הרודוטוס המשבח אותם כהגונים והאמיצים שבין התראקים.
בשנת 339 לפני הספירה הגטים חיו על שתי גדותיה של הדנובה התחתונה, ממפלי הדנובה ומטה. בתקופת מלחמתו של דריווש הראשון נגד הסקיתים, בשנת 513 לפני הספירה, הגטים התנגדו לכובש הפרסי, אך הוכנעו יחד עם יתר העמים התראקים שבגדה הימנית של הדנובה. לאחר הסרת הכיבוש הפרסי היו הגטים שמדרום לדנובה חלק מממלכת אודריסה עד שהוכנעו על ידי פיליפוס השני, מלך מקדוניה. על סמך שליטתם בגטים שמדרום לדנובה, תבעו ממשיכי פיליפוס את השלטון על הגטים שמצפון לדנובה, אך ניסיונותיו של ליסימכוס להכניעם לא השיגו תוצאות.
הגטים שנשארו חופשיים ניהלו קרבות ממושכים עם הבסטרנים, עם ממוצא גרמנו-קלטי שתפס את המורדות הצפון מזרחיים של הרי הקרפטים. הדאקים, תושבי ההרים, ניצחו את הבסטרנים והתפשטו עד הדניסטר. הגטים והדאקים התמזגו ביניהם כשבצפון משתמר יותר שם הדאקים ובדרום שם הגטים. למרות האמור לעיל, עם בוא הכיבוש הרומאי, עדיין היו בדוברוג'ה שלושה מלכים גטים קטנים, "רולס", "דאפיקס" ו"זיראקסס". לאחר הכיבוש הרומי, המחוזות המיושבים גטים ותראקים כונו מואסיה והגטים כונו מואסים.
הירונימוס בכתביו מתאר את הגטים כאדומים ובעלי שער צהוב.
הבלבול בין הגטים ובין הגותים
במהלך ההיסטוריה היו מרושמי דברי הימים שבלבלו בין הגטים ובין הגותים. הקיסר הפילוסוף יוליאנוס היה כנראה הראשון ששגה בכך, אחריו טעו בכך גם ההיסטוריון הלטיני קלאודיאנוס (Claudianus) בתחילת המאה ה-5 שייחס את הויזיגותים אל הגטים, אורוסיוס, קסיודורוס ויורדנס שביצירתו "גטיקה" (Getica) העוסקת בגותים החשיבם כזהים לגטים. גם ביצירה החשובה, "ספר גיבורי האומה הגרמנית" שנכתבה על ידי היינריך פנטלאון (Heinrich Pantaleon) מוצגים המלכים הדאקים, כגותים.
פרס מיכאל ברונו
הפרס
הפרס נקרא על שמו של הכלכלן פרופ' מיכאל ברונו, שהיה נגיד בנק ישראל ושימש גם כיושב ראש מועצת פרס רוטשילד. לאחר מותו בשנת 1996 הוחלט לייסד פרס על שמו. הפרס מוענק מאז שנת 1999.
סכום הפרס המוענק לזוכים עומד על 165 אלף דולר. 45 אלף דולר מוענקים לזוכה כמענק אישי, ויתרת הסכום מועברת למוסד האקדמי בו פועל הזוכה לצורך מימון מחקר, שאותו מוביל הזוכה.
תהליך בחירת הזוכים בפרס הוא חסוי ומבוסס על קבלת חוות דעת של חוקרים בולטים בישראל ומחוץ לה. מועמדים לפרס מוצעים רק על ידי מי שוועדת הפרס פנתה אליהם לשם כך. החל משנת 2012 נבחרים הזוכים על ידי חברי מועצת המנהלים של המכון ללימודים מתקדמים באוניברסיטה העברית.
קריסטל
{{פירושונים|
אישים:
פנצ'ר (להקה)
פנצ'ר הייתה להקת פופ ישראלית, שפעלה בין השנים 1987–1991. הלהקה הייתה ידועה בעיקר בזכות שיריה ההומוריסטיים וגרסאות כיסוי פארודיות שביצעה ללהיטים בינלאומיים מוכרים.
היסטוריה
הלהקה נולדה במסגרת תוכנית הרדיו של יקיר אביב "30 בצל", ששודרה ברשת ג' במהלך חודשי הקיץ, במחצית השנייה של שנות ה-80. חברי ההרכב המקורי של הלהקה היו: יקיר אביב עצמו, דידי הררי (שהיה אז בראשית הקריירה הרדיופונית שלו), אהרון קפלן ואמיר כהן (שהיה תקליטן שהתפרסם בעזרת המיקסים שעשה ללהיטים). אחת מהפינות בתוכנית נקראה "בוא נדבר גלויות", ובה הקריאו גלויות מפוברקות שהתייחסו בחלקן ללהקה פיקטיבית בשם פנצ'ר. בהמשך החלו לשדר בתוכנית את שירי הלהקה, שהיו גרסאות כיסוי פארודיות ללהיטים בינלאומיים מאותה תקופה. הפופולריות הרבה לה זכו שירי הלהקה גרמה לה לפרוץ מעבר לגבולות תוכנית הרדיו.
הלהקה החלה להופיע, וב-1987 הוציאה את אלבומה הראשון, "מסז' מסז'", שיצא על גבי קלטות בלבד. רוב שירי האלבום היו גרסאות כיסוי פארודיות ללהיטי התקופה, כמו שיר הנושא (שהתבסס על הלהיט הצרפתי "Voyage, voyage"), "שמה לי ג'לי" ("Everything She Wants" של להקת וואם), "19" (הלהיט של פול הרדקסל, "צחוק מטמטם" ("Walk Like A Man" של דיוויין) ועוד. באלבום הופיעו גם שלושה שירים מקוריים.
ב-1988 הוציאה הלהקה את אלבומה השני, "עוד פנצ'ר", הפעם ללא יקיר אביב, שפרש מהלהקה. האלבום הכיל שירים הומוריסטיים שנכתבו על ידי חברי הלהקה, והניב להיטים כגון "מים מים", "שיר מולדת", "שיר החתונה" ו-"סרט יום שישי".
אלבומה השלישי והאחרון של הלהקה, "מבט לחששות", יצא ב-1991. האלבום כלל את הלהיטים "אמא פולניה" ו"פקח העירייה", וכן גרסת כיסוי ללהיטו של דורי בן זאב "ואתם רוקדים". באותה שנה הלהקה גם השתתפה בתחרות הקדם אירוויזיון עם השיר "בלה", והגיעה למקום השמיני.
פרוזינונה (כדורגל)
מועדון כדורגל פרוזינונה (באיטלקית: Frosinone Calcio) הוא מועדון כדורגל מקצועני מהעיר פרוזינונה ממחוז לאציו שבאיטליה.
לאחר מסורת ארוכת שנים בליגות הנמוכות באיטליה, מאז הקמת המועדון בשנת 1906, שיחקה פרוזינונה לראשונה בסרייה ב' בעונת. היא שיחקה בליגה במשך חמש עונות רצופות והפכה לקבוצה השלישית בטיבה במחוז לאציו, אחרי קבוצות העיר רומא (רומא ולאציו), עד שירדה חזרה לליגה השלישית.
החל מעונת עלתה פרוזינונה שתי ליגות בשתי עונות, עד שב-16 במאי 2015 גברה פרוזינונה על קרוטונה בתוצאה 1–3, והבטיחה לראשונה בתולדותיה את העפלתה לליגה הבכירה באיטליה, הסרייה א'.
היסטוריה
מועדון הכדורגל פרוזינונה הוקם רשמית בשנת 1906 תחת השם איגוד ספורטיבי פרוזינונה, והחל לשחק בליגות הנמוכות במדינה. במרוצת שנות הקמתו החליף המועדון מספר פעמים את שמו ואף את צבעיו, עד שבתחילת שנות ה-30 קיבל את השם בלאטור פרוזינו ואת צבעי הצהוב-כחול והחל לשחק באצטדיון מאטוסה בו הוא משחק עד היום.
פרוזינונה, שעברה פירוק והקמה מחדש בשנת 1959, הוסיפה לשחק בליגות הנמוכות, ששיאן בליגה השלישית ממנה לא הצליחה להעפיל. הקבוצה שוב הורחקה על ידי התאחדות הכדורגל האיטלקית ב-1990, אך קמה מחדש והמשיכה לשחק בליגות הנמוכות.
בשנת 2003 נרכשה הקבוצה על ידי קבוצת משקיעים בהובלתו של מאוריציו סטירפה. אביו של מאוריציו, בניטו, היה אף הוא נשיא הקבוצה כארבעים שנים קודם לכן. בעונת הצליחה הקבוצה לראשונה בתולדותיה להעפיל לסרייה ב', הליגה האיטלקית השנייה. עונת הבכורה שלה בסרייה ב' הסתיימה במקום ה-12, במרכז הטבלה. הקבוצה הצליחה לשרוד חמש עונות בליגת המשנה, עד שבעונתה החמישית בליגה, עונת, סיימה במקום ה-22 והאחרון ונשרה לליגה השלישית.
נקודת הליגה הראשונה אי פעם של פרוזינונה בליגה הבכירה הושגה ב-23 בספטמבר 2015, במשחק החוץ של הקבוצה מול יובנטוס באצטדיון יובנטוס במסגרת המחזור החמישי, שהסתיים בשוויון 1-1 משער דרמטי של פרוזינונה בתוך תוספת הזמן. ניצחון הבכורה של הקבוצה הגיע מחזור אחד אחר כך, ב-28 בספטמבר, כשפרוזינונה גברה 0–2 על אמפולי בבית.
בתום עונת 2015/2016 הקבוצה ירדה לליגת המשנה אחרי עונה אחת בסרייה א'.
בעונת 2017/2018 פרוסינונה ניצחה בביתה 0–2 את פלרמו לאחר הפסד 0–1 בפלרמו במשחק הראשון של גמר פלייאוף העלייה לסרייה א'. ובכך, הבטיחה את עלייתה לסרייה א'. היא חזרה לסרייה ב' לאחר עונה בודדת.
בעונת 2022/2023 עלתה הקבוצה לסרייה א'.
אצטדיון הקבוצה
פרוזינונה מקיימת את משחקיה הביתיים באצטדיון מאטוסה בעיר החל מהקמתו בשנת 1932. במרוצת השנים שונתה תכולת האצטדיון בהתאם להישגי הקבוצה, והחל משנת 2014 הוא מסוגל להכיל כ-10,000 צופים.
פרס פוליה
פרס פוליה (אנגלית: Pólya Prize) הוא פרס בתחום המתמטיקה המוענק מדי שנתיים על ידי האגודה למתמטיקה יישומית ותעשייתית (SIAM). הפרס ניתן החל משנת 1969 והוא קרוי על שמו של המתמטיקאי ההונגרי ג'ורג' פוליה.
הפרס ניתן בעבור שתי קטגוריות:
הפרס מיועד בעבור הכרה בהישג משמעותית ספציפי אשר התגלה בזמן האחרון, ובדרך כלל אינו ניתן בעבור עבודה מצטברת.
בפרס זכו עד כה ארבעה מתמטיקאים ישראלים: גיל קלעי, שהרן שלח, נגה אלון ועודד שרם.
מריה נוימן
מריה נוימן (ברומנית: Maria Neumann, בהונגרית: Neumann Mária, 23 ביוני 1905 לוגוז' – 28 באוגוסט 2003 טימישוארה) הייתה מתמטיקאית יהודיה רומנייה, שהתמחתה בעיקר בגאומטריה לא-אוקלידית ובמורשתו המדעית של יאנוש בויאי, הייתה מרצה בכירה באוניברסיטת טימישוארה.
קורות חיים
מריה נוימן נולדה בשנת 1905 בעיר לוגוז', בחבל באנאט, בממלכת הונגריה שבמסגרת האימפריה האוסטרו-הונגרית, כצעירה מבין שני ילדיהם של אדמונד נוימן ושל אילקה לבית נמט. הסב שלה מצד אביה, פיליפ נוימן (1901-1836) ייסד ב-1866 את בית החולים למחלות זיהומיות בעיר, כיהן כרופא מחוזי ואחרי 1876 ניהל את בית החולים למחלות מין. הוא היה גם דמות חשובה בקהילה יהודית, ראש החברה קדישא ויו"ר מועצת המנהלים של בית הספר היסודי היהודי בלוגוז'. ביתו היה אחד מבתיה היפים במרכז לוגוז'. אחי אביה, יוליוס נוימן כיהן כפרופסור לגינקולוגיה באוניברסיטת וינה. אחיה, יוזף, היה לחוקר בביולוגיה בפריז.
בילדותה ונעוריה בימי השלטון האוסטרו-הונגרי ואחר כך בימי השלטון הרומני, למדה נוימן בגימנסיה הפיאריסטית של טימישוארה, בה סיימה מבחני הבגרות בשנת 1923. בהמשך למדה מתמטיקה עד שנת 1930 באוניברסיטת קלוז' ע"ש פרדיננד הראשון. בתום לימודיה, על אף כישוריה, מוצאה היהודי מנע ממנה להישאר בתחום המחקר וההוראה באוניברסיטה והיא פעלה בשנים 1933–1949 כמורה לתלמידי תיכון: בשנים 1933–1934 בתיכון גרמני בטימישוארה, בשנים 1934–1936 בתיכון בעיר רמניקו ולצ'ה בחבל מונטניה ואחר כך בשנים 1936–1949 בתיכון היהודי בטימישוארה. במקביל בשנים 1936–1940 לימדה גם בתיכון הממלכתי לבנות "כרמן סילבה" בטימישוארה, משם פוטרה בעקבות "חוקי הגזע" נגד היהודים. נוימן הייתה מורתם של מדענים עתידיים רבים, ביניהם ברנהרד רותנשטיין, ג'ורג' לוסטיג ואחרים.
בימי השלטון הקומוניסטי, התאפשר לה ללמד כמרצה במכון הפדגוגי של טימישוארה (1952-1949) ובשנים 1971-1962 באוניברסיטת טימישוארה. בשנת 1968 סיימה עבודת דוקטורט בהדרכת פרופ' ניקולאיה נ. מיכאיליאנו בנושא "על מודל אלגבראי של גאומטריה היפרבולית של המישור". בשנת 1971 נוימן פרשה לגמלאות.
מריה נוימן פרסמה בין היתר בתחומי הגאומטריה הדיפרנציאלית ויסודות המתמטיקה. היא שיתפה פעולה עם פרופ' ניקולאיה מיכאיליאנו בפרסום ספרי לימוד על יסודות הגאומטריה. מריה נוימן נפטרה בשנת 2003 בגיל 98 בעיר טימישוארה. אחד מתלמידיה בימי פעילותה האקדמית היה מדען המחשב אוקטביאן מוקאנו הפועל בקטלוניה.
לקריאה נוספת
(סולומון מרכוס, קוקה רומאן - הפרק "מתמטיקה" בספר "תרומת יהודי רומניה לתרבות ולציוויליזציה", הוצאת הספר, פקי"ר, בוקרשט 2004) עמ' 184
ברית יצחק
ברית יצחק (נקראת גם ליל הזוהר או עקד אל-יאס, 'קשירת ההדסים' או שד אל-אס, 'משיכת ההדסים') הוא טקס הנהוג בלילה קודם ברית מילה בקרב קהילות עדות המזרח.
מנהג זה נערך ערב לפני הברית, מפני חשש סכנה מיסטי לילד, ולכך נעזרים בסגולה זו להגנה על הילד.
מקור
מנהג זה מבוסס על פי ספר הזהר שמסופר שם: שרבי אבא ובנו ר' יעקב הזדמנו לאכסניה אחת ובעל הפונדק ביקש מהם להישאר למחר לברית. באותו לילה כינס בעל האכסניה את אוהביו ועסקו בדבקות בתורה ואף אחד לא ישן כל הלילה.
לדעת הרב יחזקאל לנדא יש מקור למנהג זה גם מהתלמוד, וכן למנהג הדלקת הנרות בלילה זה, יש מקור מהתלמוד.
הטקס
לילה לפני ברית המילה מגיעים לבית התינוק הנולד קרובי משפחה וידידים. הטקס נערך במניין גברים הקוראים הלכות, מדרשים, פרקי קבלה וסיפורים הקשורים בברית מילה של האבות מתוך ספר הזוהר. אבי או סב הנימול קוראים את ההלכות והסיפורים הקשורים לחובת האב למול את בנו. הקריאה נעשית בדרך כלל מתוך ספר הנקרא "ברית יצחק".
לאחר מכן מוגשים מיני מאכל הכוללים את כל הברכות חוץ מברכת המוציא, שרים ומנגנים.
וואכנאכט
בקרב קהילות האשכנזים נוהגים לקיים מנהג דומה בשם "וואכנאכט" ("ליל השמירה" ביידיש), בו מתאספים המוהל, אבי הנימול וחברים, וקוראים תהילים ותפילות. כחלק מהמנהג מכונסים ילדים וטף סמוך למיטת התינוק וקוראים פרק ראשון של קריאת שמע ואת פסוקי "המלאך הגואל" ו"אדון עולם" להגנת התינוק בזכות תפילת תינוקות של בית רבן.
אריה שלו
אריה שלו (1 ביולי 1926 - 2 באוגוסט 2011) היה איש צבא ישראלי, בדרגת תת-אלוף, שכיהן כדובר צה"ל, כעוזר ראש אמ"ן למחקר בתקופה שלפני פרוץ מלחמת יום הכיפורים, וכמושל הצבאי ביהודה ושומרון.
ביוגרפיה
נולד בשם אריה פרידלנדר בפולין, עלה לארץ ישראל עם הוריו ב-1935, למד בבית ספר יסודי ברעננה ובגימנסיה אחד העם בפתח תקווה. כנער היה פעיל בארגון ההגנה, ב-1944 התגייס למשטרת היישובים העבריים ושירת באזור הרי אפרים, ב-1946 מונה לסמל הגוש ולמפקד פלוגת נוטרים. במלחמת העצמאות היה מפקד פלוגה בחטיבת גולני ולחם עמה בקרבות בצפון הארץ, בסוף 1948 מונה לקצין המודיעין של החטיבה. היה נציג בוועדת שביתת הנשק ישראל-סוריה וקצין מטה לוועדות שביתת הנשק. סיים קורס מפקדי גדודים ב-1953 ולימודים במכללה הבין-זרועית לפיקוד ולמטה.
ב-1957 מונה לקצין מודיעין של פיקוד הצפון, בעקבות "הפגזת האלף" הסורית על יישובי הצפון בנובמבר 1958, הצטרף למשלחת ישראל לאו"ם לקראת דיונים בנושא במועצת הביטחון. ב-1960 יצא ללימודים בבית ספר למלחמה בפריז.
בספטמבר 1963 מונה לדובר צה"ל, שבאותה תקופה היה חלק ממערך המודיעין. בתקופתו בתפקיד קודם לדרגת אלוף-משנה, ותפקידו קיבל נפח פעילות גבוה יותר: השם שונה למחלקת ביטחון והסברה ושילב את ענף הקישור לעיתונות עם ענף ביטחון שדה. הוא כיהן בתפקיד בתקופת ההמתנה שלפני מלחמת ששת הימים, ובין פעולותיו שליחתו של האלוף במילואים חיים הרצוג לראיונות "עידוד מורל העם" ברדיו.
לאחר המלחמה מונה שלו לעוזר ראש אמ"ן למחקר, התפקיד השני בחשיבותו באגף. בתפקיד זה היה אחראי על ריכוז נושא המחקר והערכת המודיעין הלאומית. בתקופה שלפני פרוץ מלחמת יום הכיפורים העריך כי הסבירות לפריצת מלחמה עם מצרים וסוריה היא נמוכה. כך למשל, בדיון מיוחד שהתקיים ב-3 באוקטובר 1973 בלשכת ראש הממשלה גולדה מאיר, לבקשתו של שר הביטחון משה דיין, טען שלו כי:.
על פי עדות זוסיא קניאזר, ראש ענף 2 בחטיבת המחקר באמ"ן, ב-6 באוקטובר 1973, קניאזר עמד על כך שתפרוץ מלחמה באותו היום, והורה לענף שתחת פיקודו לרדת לבור בשעה 13:00, שעה אחרי כן פרצה המלחמה. יומיים אחרי פרוץ הלחימה, נמסר לו על ידי אריה שלו כי הרמטכ"ל דוד אלעזר אינו מוכן עוד לקבל עדכונים מאריה שלו ומרע"ן 6 יונה בנדמן (ראש הענף המצרי), ואת תפקידם מול הרמטכ"ל ימלא קניאזר. קניאזר שימש בתפקיד זה עד לסיום השיחות על הפסקת האש.
ועדת אגרנט, ועדת החקירה הממלכתית, שהוקמה לחקר נסיבות פריצתה של המלחמה, קבעה כי שלו: שלו הועבר מתפקידו ומונה ב-1974 למושל הצבאי ביהודה ושומרון. ב-1976 השתחרר מצה"ל בדרגת תת-אלוף.
לאחר שיחרורו הצטרף ב-1977 למרכז יפה למחקרים אסטרטגיים שבאותה עת הוקם על ידי אהרן יריב, היה חוקר בכיר במכון למחקרי ביטחון לאומי. לאורך השנים פרסם מחקרים וספרים בנושאי ביטחון לאומי.
שלו נפטר ב-2 באוגוסט 2011. היה נשוי ואב לשני בנים.
בליך (מלך)
בליך מכיש היה המלך השומרי ה-14 בשושלת הראשונה של כיש (בערך אחרי 2900 לפנה"ס) והוא שלט בתחילת האלף ה-3 לפנה"ס. לפי רשימת המלכים השומרית, בליך היה בנו של המלך אתאנה.
בית הקברות הצבאי קנצ'נבורי
בית הקברות הצבאי קנצ'נבורי (באנגלית: Kanchanaburi War cemetery) הוא בית קברות צבאי של מדינות חבר העמים הבריטי, השוכן בעיר קנצ'נבורי שבתאילנד. נקברו בו שבויי מלחמה מצבאות האימפריה הבריטית ומצבא הולנד, שנפלו בשבי היפני במלחמת העולם השנייה ומתו בשביים. מרביתם מתו בעקבות עבודת כפייה בה הועסקו על ידי שוביהם בבניית מסילת רכבת מתאילנד לבורמה. כיום קבורים בבית הקברות 6,980 חללים.
רקע
בשנת 1942 החליט הצבא היפני לבנות מסילת רכבת מצפון תאילנד אל תוך בורמה, שאליה פלש בראשית אותה שנה. המסילה, שנבנתה באופן חלקי לפני המלחמה, נועדה להתמשך מבנגקוק אל רנגון, והייתה אמורה לאפשר הזרמת אספקה לצבא היפני בבורמה.
לצורך בניית יתרת המסילה גייסו היפנים צבא של עובדי כפייה. הוא מנה כ-180 אלף אזרחים מארצות בדרום-מזרח אסיה וכ-60 אלף שבויי מלחמה, אשר נפלו בשבי היפני במהלך הקרבות בסינגפור, תאילנד, אינדונזיה והפיליפינים בסוף 1941 ובמהלך 1942. העבודה החלה באוקטובר 1942 והתנהלה מצפון ומדרום, בשני קצות קו הרכבת המתוכנן, אשר חוברו בדצמבר 1943. האורך הכולל של מסילת הרכבת שנבנתה בתקופה זו – 14 חודשים - היה 424 קילומטרים.
בניית המסילה נעשתה בעבודת פרך בתנאי שטח ואקלים קשים ביותר, בתנאי תברואה קשים ללא אספקת מזון או טיפול רפואי נאותים לעובדים. עקב כך מתו על פי הערכה 80–100 אלף מעובדי הכפייה האזרחיים וכ-13 אלף משבויי המלחמה – בעיקר בריטים, אוסטרלים והולנדים, וכן אמריקנים, קנדים וניו זילנדים. מקצתם נספו בהפצצות של מטוסי בעלות הברית שהונחתו על אתרים בהם שהו.
הקורבנות מקרב השבויים נקברו במחנות בהם הוחזקו השבויים ובאתרים מפוזרים לכל אורך תוואי המסילה. לאחר המלחמה אסף הצבא הבריטי את גופותיהם של השבויים שמתו מאתרי הקבורה המפוזרים וכינסן לשלושה בתי קברות צבאיים שהוקמו לשם כך – שניים בתאילנד ואחד בבורמה. קנצ'נבורי הוא הגדול שבהם.
בית הקברות
בית הקברות שוכן בחלקה הצפון-מערבי של העיר קנצ'נבורי, כ-130 קילומטרים מצפון-מערב לבנגקוק. הוא נבנה במרחק קצר ממקומו של מחנה השבויים קנבורי (Kanburi) – אתר ידוע לשמצה, שדרכו עברו מרבית שבויי המלחמה שהועסקו בבניית המסילה בדרכם לאתרי הבנייה השונים.
בית הקברות הוא מתחם מלבני בעיקרו ששטחו כ-30 דונם, הנטוע דשא וצמחייה. החללים נקברו בו ב-10 חלקות. מצבות החללים בו אינן מצבות הלוח האנכיות השכיחות בבית הקברות הצבאיים של האימפריה הבריטית, אלא מצבות ארד נמוכות ושטוחות. שני מעברים רחבים חוצים את המתחם לאורכו ולרוחבו, וברחבת המפגש ביניהם ניצב צלב ההקרבה. בצפון-מערב המתחם, בקצהו של אחד המעברים, ניצבת אבן הזיכרון.
ביתן הכניסה לבית הקברות ניצב בפאתו הצפון-מזרחית. על קירו נקבעה על גבי לוח מתכת כתובת זו (באנגלית):
מתוך זיכרון של כבוד
של הגבורה וההקרבה של הקבוצה האמיצה
אשר נספתה בעת בניית מסילת הרכבת מתאילנד לבורמה
במהלך שבייה הממושך
אלו שמקום קבורתם לא נודע הונצחו בשמם ברנגון, סינגפור והונג קונג
וחבריהם לנשק נחים בשלושה בתי הקברות הצבאיים של קנצ'נבורי, צ'ונגקאי וטנביוזאיאט
כִּי אֶתֵּן אֶתְכֶם לְשֵׁם וְלִתְהִלָּה בְּכֹל עַמֵּי הָאָרֶץ בְּשׁוּבִי אֶת שְׁבוּתֵיכֶם לְעֵינֵיכֶם אָמַר ה'
בבית הקברות נקברו 5,084 חיילים של צבאות האימפריה הבריטית, מהם כ-3,600 בריטים וכ-1,400 אוסטרלים. כמו כן קבורים בו 1,896 חיילים הולנדים. כולם מתו בעבודת הכפייה לאורך הקטע הדרומי של תוואי המסילה מתאילנד לבורמה. אפרם של 300 חיילים, שמתו (מרביתם במגפת כולרה באביב 1943) וגופותיהם נשרפו, נטמן מתחת לשתי מצבות בבית הקברות. שמותיהם נחרתו על גבי לוחות בביתן הכניסה. בביתן מונצחים גם שמותיהם של 11 חיילים הודים, שנקברו בבתי קברות מוסלמיים בתאילנד ושלא ניתן היה עוד לתחזק את קבריהם.
בית הקברות במתכונתו הקבועה תוכנן על ידי קולין סנט קלייר אוקס (Colin St Clair Oakes), נבנה על ידי ועדת חבר העמים לקברי מלחמה ומתוחזק על ידה.
בוסתן
בּּוּסְתָּן הוא גן-חקלאי ליד הבית אשר כולל בתוכו עצי פרי, שתילי ירקות ושיחי תבלינים. מקור המילה בפרסית (بوستان), שם פירושה: מקום של ריח. השימוש במילה החל ככל הנראה בתקופת האימפריה המוסלמית והוא מקביל לשימוש במילים 'גן' ו'פרדס' במקורות היהודיים. הבוסתן נבנה לרוב בקרבת מקור מים, ולכן הוא נפוץ במזרח התיכון שמאופיין במיעוט של גשמים.
בבוסתן המודרני יש מערכות השקיה שתוכננו לצריכה חסכונית של מים, והן כוללות אמצעי עזר כמו מחשבים וטפטפות. המחשב יכול לקבוע את מועד ההשקיה, זמן ההשקיה, וכמות המים לכל אזור בגינה. כך למשל, ניתן לבצע את ההשקיה בשעות הלילה, דבר המונע התאדות המים.
הבוסתן נמצא במתחם מגודר היות שמצויים בו ירקות ופירות למאכל. אם מסביב לבוסתן נטעו עצים תהיה בכך הגנה מפני רוחות, העלולות לפגוע בעצים.
בדת ובתרבות
על פי ספר בראשית בגן עדן היה בוסתן:
הטור של קליפורניה
הטור של קליפורניה (נקרא גם אמגן טור קליפורניה, בשל חברת אמגן שהייתה ספונסר המרוץ) היה מרוץ אופניים בקטעים שהתקיים בשנים 2019-2006, מדי שנה בחודש מאי (עד 2010, חל בפברואר). המירוץ התקיים לראשונה בשנת 2006 ואז ניצח בו פלויד לאנדיס האמריקאי. שיאן הזכיות בקטעים הוא פטר סאגאן הסלובקי, אשר ניצח ב-17 קטעים בין השנים 2010–2017. שיאן הניצחונות במירוץ הוא לוי ליפהיימר, שניצח שלוש פעמים (בשנים 2007, 2008, 2009).
על המרוץ
המרוץ הוזנק בדרך כלל מסקרמנטו, ובשנותיו הראשונות גם כלל פרולוג קצר. במהלך השנים, מלבד סקרמנטו, המירוץ הוזנק גם מסנטה רוזה, סן דייגו, לונג ביץ', אסקונדידו, נבדה, וסן פרנסיסקו. ב-2010, תאריך המירוץ הוזז מפברואר למאי, לזמן שחופף לג'ירו ד'איטליה וזו הסיבה שלרוב נעדרו ממנו לא מעט רוכבים בולטים. המרוץ היה אחד מ-38 המרוצים שבדרג הוורלד טור, והשתתפו בו גם רוב הקבוצות מדרג זה, ועוד 5 קבוצות מדרג הפרו-קונטיננטל ובמהדורה האחרונה נכללה גם נבחרת ארצות הברית שהורכבה מרוכבים שנבחרו אליה. ב-2020 הטור לא התקיים בשל מגפת הקורונה בארצות הברית. אחרי כן לא נמסר על ידי המארגנים על כוונה להמשיך לקיים את המרוץ.
רנו R312
רנו R312 (בצרפתית: Renault R312) הוא אוטובוס מתוצרת חטיבת הרכבים המסחרים והמשאיות של רנו ("Renault Trucks" ) חברת בת של יצרנית הרכב הצרפתית רנו אשר יוצר בין השנים 1987–1996.
מפרט טכני
לאוטובוס מספר מאפיינים:
סלמה
ראו גם
}}
Safe Trip Home
Safe Trip Home (בעברית: טיול בטוח הביתה) הוא אלבומה השלישי של דיידו. האלבום יצא בארבעה שלבים. בסוף אוקטובר 2008, הודלף לאתר הבית של דיידו שיר אחר שיר עד לתאריך שחרורו הרשמי באנגליה ב-17 בנובמבר 2008.
האלבום יצא בארצות הברית ב-18 בנובמבר, ולאחר מכן בעולם כולו.
עטיפת האלבום
עטיפת האלבום נבחרה על ידי דיידו ממאגר נאס"א והיא תמונה חופשית לשימוש בארצות הברית. בתמונה האסטרונאוט ברוס מק'קנדלס מרחף בחלל במהלך משימת מעבורת החלל STS-41-B. למרות שהתמונה חופשייה לשימוש, נתבעה דיידו בגין שימוש בתמונה על ידי האסטרונאוט.
התביעה הייתה לא על הפרת זכויות יוצרים של התמונה אלא על שימוש בדמותו ללא רשותו. התביעה הגיעה לפשרה ב-2011.
פרויקט עולמי
דיידו שילבה באלבום שירים המתארים ככלל - מסע. בצאת האלבום, דיידו החלה בפרויקט עולמי לצילום קליפים לאלבום. הפרויקט בחן אלפי קליפים מרחבי העולם ששיקפו את הוואי השיר מהאלבום אותו בחרו לייצג. הקליפים הנבחרים מהערים נזרה, מומבאי, לונדון, צפון אנגליה, בנגקוק, ריו דה ז'ניירו, קטלינס, הפכו לקליפים רשמיים של האלבום.
תכנים יוצאי דופן
השיר Let's Do the Things We Normally" Do", מצטט את השיר "האיש מאחורי הטייל", שיר מהפכני אירי שנכתב על ידי פדי מק-גייגן. השיר הקורא לשחרור אירלנד הצפונית מאנגליה. השיר זכה לביקורות סוערות ואף לביקורת חריפה של הפרלמנט האירי.
במהלך הכנת האלבום אביה של דיידו נפטר. העבודה על האלבום הושהתה למספר חודשים שלאחריהם כתבה דיידו את השירים "Grafton Street" ו-"The Day Before the Day". שני השירים הוקדשו לזכרו של אביה.
הכנת האלבום
האלבום מציג שיתופי פעולה עם ג'ון בריאון, בריאן אנו, רולו, וסיטיזן קופ והורכב במשך כ-3 שנים בארצות הברית ובאנגליה. דיידו מספרת בריאיון סטודיו כי קטעים רבים משירי האלבום הוקלטו בהקלטה ביתית "בארונות" וב-"מטבח ביתה". בסרטון המקדם את האלבום, מתארים בריאן אנו ו-ג'ון את איכויות העבודה של דיידו על האלבום, שבו ניגנה על רוב הכלים האינסטרומנטליים. הרכבת השירים כללה קטעים קלאסיים ותזמורת נגנים. בין כלי הנגינה יוצאי הדופן באלבום דיג'רידו (didgeridoo), תוף מרים, סדרת פעמונים, חלילית (Grafton street).סגנונות השירים ניחנים בגוון פופ, אלקטרוני, ברזילאי, אירי וקלאסי. הסגנון המוזיקלי המגוון העניק לבסוף לאלבום את שמו Safe Trip Home.
הצלחת האלבום
מחיר ההשקעה באלבום בקירוב כ-מיליון וחצי דולר עקב התשלום למפיקים וליועצים. לאלבום היו שתי הופעות בכורה פרטיות במקומות "סודיים" באנגליה וב-סן פרנסיסקו בארצות הברית. האלבום קודם באמצעות הופעות בודדות לשיר Don't believe in love בתוכניות Talk show ברחבי ארצות הברית ובאירופה. האלבום הוא בין 44 הנמכרים ביותר לשנת 2008 בעולם כולו.
אולם יערת העמק
אולם יערת העמק הוא אולם ספורט המשמש למשחקי הבית של קבוצות הכדורסל של הפועל מגדל העמק-יזרעאל המשחקת בליגה הארצית בכדורסל. האולם ממוקם בסמוך לקריית החינוך על שם שאול עמור.
האולם מכיל כ-850 מקומות ישיבה בשני יציעים.
בקיץ 2017 החלו עבודות לשיפוצו של האולם. במהלך שיפוץ זה הוחלף הפרקט, שופצו אזורים שונים במבנה האולם כגון חדרי השירותים והחלפת כל מושבי הטריבונות, התקנת שעוני משחק ולוחות תוצאות ושופצה רחבת הכניסה. השיפוץ הושלם בינואר 2018 לאחר שעלה כ-1.5 מיליון שקלים.
כוכב בורח
כוכב בורח הוא כוכב בעל מהירות תנועה גבוהה במיוחד ביחס לשאר כוכבי הגלקסיה.
היווצרות
קיימות שתי תאוריות המסבירות את היווצרותם של כוכבים בורחים: התאוריה השנייה נחשבת לסבירה יותר, למרות שבאופן עקרוני שתיהן אפשריות.
ראו גם
Stellar kinematics
יחסי אוסטריה–ונצואלה
יחסי אוסטריה–ונצואלה הם יחסי החוץ בין רפובליקת אוסטריה לבין הרפובליקה הבוליברית של ונצואלה.
היסטוריה
אוסטריה לא הכירה בתוצאות הבחירות לנשיאות 2018 בוונצואלה, שבהם הוכרז ניקולאס מאדורו כמנצח. בשנת 2019, במהלך משבר הנשיאות בוונצואלה, הכירה אוסטריה בחואן גואידו כנשיא ונצואלה.
גוטמן
{{פירושונים| אישים : שונות :
ראו גם
}}
קטלוג הובוקן ליצירות יוזף היידן
קטלוג הובוקן ליצירות יוזף היידן (בגרמנית: Hoboken-Verzeichnis) מקטלג למעלה מ-750 יצירות של יוזף היידן, בעריכתו של אנתוני ואן הובוקן.
בשונה מן הקטלוג של לודוויג פון קכל ליצירות וולפגנג אמדאוס מוצרט או הקטלוג של אוטו אריך דויטש ליצירות פרנץ שוברט, המסודרים שניהם כרונולוגית על פי תאריך החיבור, הקטלוג של הובוקן, כזה של וולפגנג שמידר ליצירות יוהאן סבסטיאן באך, מסודר על פי סוגת היצירה. כל הסימפוניות, למשל, נמצאות בקטגוריה I, כל רביעיות המיתרים נמצאות בקטגוריה III, סונאטות לפסנתר בקטגוריה XVI וכן הלאה.
קטגוריה הוב.
XX * יצירות אינסטרומנטליות על "שבע המילים האחרונות של ישו"
פרודרומוס פאפאואסיליו
פּרוֹדְרוֹמוֹס כְּרִיסְטוֹ פַּאפַּאוַאסִילְיו היה קפריסאי-יווני שסייע לאנשי ההעפלה ולפליטי השואה שהוחזקו במחנות בקפריסין. נעשה סוכן של חברת צים והיה ידיד אישי של רבים מאנשי ההעפלה, חיל הים וצי הסוחר הישראלי.
הקשר של הקפריסאי הפעלתן עם היישוב היהודי בארץ ישראל החל בשנת 1945, כאשר שירת בחטיבה הקפריסאית, בצבא הבריטי, במצרים. התהדק בימי מאבק ההעפלה העצמאות. בראשית ימי המדינה נעשה סוכן של צים. הקשר נמשך עם בנו ממשיכו לאחר מותו.
ילדות ומשפחה
פאפא נולד ב-15 במאי 1919, וגדל בכפר לימניה, צפונית-מערבית לפמגוסטה. אביו כריסטוס ואימו פרסקבו פאפַּאוַאסִילְיו. פרודרומוס היה הבן החמישי במשפחה, שהיו בה שתי בנות וארבעה בנים. הם חיו חיי כפר. בני המשפחה גידלו בשדותיהם, בין השאר, דגנים, ירקות שונים, צאן שסיפק חלב ומוצריו, ותרנגולות. המשפחה לא הייתה עשירה, אולם חיה בנוחות וברווחה.
המורה בכפר שכנע את אביו של פרודרומוס לשלוח את הבן לבית-ספר תיכון בפמגוסטה. הדברים התארגנו במסגרת משפחתית: אחיה של האם, שגר בפמגוסטה, "אימץ" את פרודרומוס; הוא התגורר בביתו במשך שנות הלימודים בבית הספר התיכון המסחרי, והמשפחה דאגה לספק מוצרי מזון מן הכפר. פאפא למד שם מ-1932- עד 1937. דגש מרכזי הושם בבית הספר על לימוד אנגלית, שהיוותה מפתח לקבלת משרה טובה הן במגזר הממשלתי והן הפרטי.
פעילות ציבורית ומסחרית
פאפא נעשה חבר בוועד התלמידים ואחר כך גזבר הוועד. התלמידים הוציאו לאור עיתון משלהם. בשנות בית הספר החלה מעורבותו בפעילות ציבורית וחברתית, שבה המשיך לאורך כל השנים. כאן החלו להתגבש גם השקפותיו שלפיהם פעל כל חייו. המרכזיים שבהם: שיפור מצבם של בני מעמד העובדים, והשאיפה לזכות בעצמאות קפריסין.
עם תום לימודיו, ב־1937, היה אחד ממייסדיה של תנועת האיגודים המקצועיים בקפריסין, שהייתה עדיין בלתי ליגלית בעיני השלטון הקולוניאלי הבריטי. הוא נבחר לגזבר אחד האיגודים המקצועיים, ואחר כך לנציג כלל האיגודים המקצועיים באזור פמגוסטה, שהתארגנו על מנת להגיש עצומה לשלטונות הבריטיים, ובה בקשה להתיר את פעילותם של האיגודים.
טענתם הייתה שאיגודים אלה חוקיים ופעילים בבריטניה, ואין הגיון לאסור זאת במושבה בריטית בה חלים, מרבית חוקי הממלכה. פנייתם נשאה פרי עם שליחתו של מומחה בריטי נודע לדיני עבודה, ג'ורג' הול, שפעל בשיתוף האיגודים והשלטון המקומי לניסוח חוק האיגודים המקצועיים של קפריסין. ב-1938 כבר נרשמו רוב האיגודים המקצועיים בקפריסין באופן חוקי.
במקביל לפעילות הזאת החל פאפא, עם סיום לימודיו, לעבוד בסוכנות המסחרית הגדולה ביותר בפמגוסטה, "האחים גאלאנוס". החברה שלטה אז בכ־60% מסחר החוץ של קפריסין, בעיקר ביבוא. העבודה בסוכנות העניקה לפאפא ניסיון מסחרי רב. הוא התבלט בכשרונותיו והתקדם במהירות, והפך תוך שנים אחדות לבעל תפקיד בכיר בחברה.
פנייתו של הנציב מעידה על כך שלמרות גילו הצעיר היה פאפא הכתובת לפניותיהם של רבים ולטיפול בבעיות מתחומים שונים, בעיקר בעניין יחסי עבודה. אחת הפונות אליו הייתה גברת בשם אידה פרשיץ, בעלת פרדס גדול באזור פמגוסטה. הייתה זו אחת הפגישות הראשונות של פאפא עם חברי הקהילה היהודית המקומית הקטנה של קפריסין. היא פנתה אליו, כנציג האיגודים המקצועיים, בתלונה על התנהגותם של פועליה. גב' פרשיץ עשתה עליו רושם רב, מספר פאפא, בין השאר כיוון שלבשה מכנסיים - תופעה בלתי מוכרת באותם ימים. הוא נסע עימה לפרדס, ושם דיבר אל הפועלים בלהט ובכוח שכנוע רב, והסביר להם כי על מנת להשיג זכויות ותנאים – עליהם קודם כל למלא את מחויבותם לעבודה.
ב-1943 נערכו בחירות מוניצפליות, בהן נבחר פאפא לחבר מועצת העיר של פמגוסטה.
פעילות צבאית
זמן קצר אחר כך החליטה הוועדה של מפלגת AKEL שעל חברי המפלגה להתגייס לצבא הבריטי על מנת לסייע למאמץ המלחמתי. מיד לאחר מכן התייצב פאפא על מנת להתגייס לצבא הבריטי. "עוד רבים מבני גילי התגייסו", הוא מספר; "כולנו היינו אנטי- פשיסטים". הם התנדבו לצבא מתוך תחושת שליחות עמוקה. כ-700 איש התנדבו ביום אחד.
לאחר תקופת אימונים קצרה הוצב פאפאואסיליו במצרים, ביחידה שהשתייכה לחיל ההנדסה המלכותי, ועסקה בין השאר בהפעלת נחתות שנשאו כוחות צבא וציוד מהים לחוף. קודם פאפא לדרגת סרג'נט.